Lunastusvelvollisuus (osakeyhtiölaki)

Osakeyhtiölain mukaisessa lunastusvelvollisuudessa osakkeenomistajalla, jolla on enemmän kuin yhdeksän kymmenesosaa yhtiön osakkeista JA kaikkien osakkeiden tuottamasta äänimäärästä, on oikeus lunastaa muiden osakkeenomistajien osakkeet. Osakkeenomistajalla, jonka osake voidaan lunastaa, on myös oikeus vaatia osakkeensa lunastamista.

Lunastajan on viipymättä ilmoitettava yhtiölle lunastusoikeuden syntymisestä. Yhtiö ilmoittaa puolestaan muille osakkeenomistajille.

Osakkeista on maksettava käypä hinta. Hinnasta voidaan riidellä välimiesoikeudessa, jolloin yleensä lunastaja maksaa oikeudenkäyntikulut.

Arvopaperioikeus